JohanHeinsen/ENO huggingface dataset:
Den Vest-Sjællandske Avis, 1838-02-20
Forskjellige Vogne, med og uden Agestole, anvises til Salg af Avlsbruger M. Larsen i Slagelse.
Den Vest-Sjællandske Avis, 1838-02-20
En stor Koffert eller Linnedtiste ønskes tilkjøbs. Avisexpeditionen anviser.
Den Vest-Sjællandske Avis, 1838-02-20
En Kokkepige, som er forsynet med gode Anbefalinger, og som forstaaer at lave herskabelig Mad, kan faae Tjeneste paa en Herregaard i Nærheden af Slagelse. Avisexpeditionen anviser.
Den Vest-Sjællandske Avis, 1838-02-20
Hvor et Partie graa hjemmestrikkede uldstrømper henligge til Udsalg, anviser Bogtrykker Magnus.
Den Vest-Sjællandske Avis, 1838-02-20
En dannet Pige af honet Familie ønsker sig en Condition til første Mai som Huusjomfrue, hun syer Skræddersyening og er ferm i Huusholdning. Paa Lønnen sees ikke saa meget som paa en god Omgang. Billetter mrkt. P. M. bedes aflagte paa dette Blads Contoir.
Den Vest-Sjællandske Avis, 1838-02-20
Hvor der i Slagelse Egnen er til anstundende Flyttetid 2de Huusleiligheder med Have ledige for billig Leie, og tjenligst for Haandværkere, anvises af Bogtrykker Magnus.
Den Vest-Sjællandske Avis, 1838-02-20
Rettelser i Nr. 29. Side 114, 2den Sp., Lin. 2 fra neden: Panteobligationer læs Partialobligationer. Side 116, 2den Sp., Lin. 9: C. Skoboe læs E. Skouboe.
Den Vest-Sjællandske Avis, 1838-02-20
Ved Altonas 1331te Trækning udkom: Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdommene, Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-02-22
24de Aarg. Den Vest-Sjællandske Avis. den 22. Februar. Torsdagen No. 31. peter Kagene, stalte. Redigeret, trykt og udgivet Med Kongelig allernaadigst Tilladelse, at forsendes med Brevposten i Danmark og Hertugdømmene, Udvandring af de Hollandske Capbønder.
Den Vest-Sjællandske Avis, 1838-02-22
Capitain Harries, Jngenieurcapitain i det Ostindiske Compagnies Tjeneste, gjorde i Mai forrige Aar en Reise til den bekjendte Matabilihøvding Moselekasse; af hans Reisejournal meddeles følgende Udtog.
Den Vest-Sjællandske Avis, 1838-02-22
Allerede i flere Aar bestaaer en uophørlig Kamp imellem de Hollandske Bønder i Sydafrika og den Engelske Regjering, idet hine stedse søge at udvidColoniens Grændser, men denne stræber at forhindre dem deri. Da Bønderne ere adspredte i et Land, hvis Jordbund sjeldent indbyder til Agerdyrkning, og da de ikke have nogen Vandforbindelse, der saameget letter Transporten, med den eneste Havn, have de næsten udelukkende hengivet sig til Qvægavl. Efterhaanden som Familierne blive flere og deres Hjorde forøges, bliver den gamle Jordbund, hvor saamange Strækninger kun bestaae af øde Sandørkener, dem for snever, og endskjøndt Regjeringen gjentagne Gange har forsikkret dem, at den ikke vilde skjenke dem nogen Beskyttelse udenfor Grændserne, nedsætte dog stedse Nogle af dem sig der i den Overbeviisning, at Regjeringen dog maa beskytte dem, naar det kommer til det Yderste. Til denne Mening vare de ogsaa for saa vidt berettigede, som Statholderne, henrevne af den offentlige Mening, en falsk Menneskelighed eller personlig Fordeel, hver Gang toge Europæernes Partie, naar de Jndfødte søgte at fordrive dem fra deres anmassede Besiddelser eller efter deres Exempel gjorde Jndfald i Coloniens Gebeet. Følgen heraf var, at Afrikanerne stedse bleve drevne længer tilbage, og at Bønderne efter enhver Krig erholdt nye Landstrækninger, hvorpaa de kunde udbrede sig. Men da de endeligt have fundet, at Regjeringen mener det alvorligt med sine Trudsler, og at den ved Gebetets altfor store Udstrækning ikke mere er istand til at skienke de vidt udbredte Colonister med deres store Hjorde fuldkommen Beskyttelse, saa har en stor Deel af dem faaet Lyst til at rive sig løs fra Regjeringen og paa nye Steder at grunde uafhængige Stater.
Den Vest-Sjællandske Avis, 1838-02-22
Jfølge de nyeste Efterretninger vare 10000 Emigranter ifærd med at drage langsmed Havet til det forladte Land Vesten for Port Natal; men om disse ere de samme, som i Juni stode saa langt ude i Ørkenen, eller Andre, har man endnu ikke kunne erfare med Vished. Regjeringen lægger denne Folkevandring ingen Hindringer i Veien.
Den Vest-Sjællandske Avis, 1838-02-22
(Ved Avisens Slutning manglede 3 udenlandske Poster.)
Den Vest-Sjællandske Avis, 1838-02-22
Indenlandske Efterretninger. Kjøbenhavn. Jfølge en fra det kgl. GeneralToldkammer- og Commerce-Collegium, under 30te f. M. udstedt Bekjendtgjørelse skal af Varetransporten igjennem Hamborg og paa den over det Danske Gebeet gaaende Strækning af den Berlin Hamborgske Chaussee, for et Tidsrum af 30 Aar, ikke svares nogensomhelst Afgift, med Undtagelse af de almindelige Bom- og (Hals. Tid.) Bropenge.
Den Vest-Sjællandske Avis, 1838-02-22
J Kjøbenhavnsposten Nr. 17 har Fabrikør A. Fibiger bekjendtgjort, at der i April f. A. af Toldvæsenet i Kjøbenhavn blev anholdt for ham 8 Tdr. Hvedemeel, og besværet sig over den Behandlingsmaade, der i den Anledning er mødt ham, samt over Toldvæsenets, især Portopsynets Fremgangsmaade i Særdeleshed. J Anledning af dette Jnserat har Toldinspecteur O. J. Rawert i samme Blad Nr. 49 meddeelt nogle Oplysninger, hvoraf blandt Andet erfares, at Hr. Ramert d. 14. Aug. f. A. (altsaa for et halvt Aar siden) har modtaget fra Hr. Fabrikøren en Skrivelse, for hvilken denne vil blive sagsøgt, en Continuations=Skrivelse dateret den 16de d. M. foranlediger ham til foreløbigen at underrette Publikum om Sagens rigtige Sammenhæng og om de Skridt, som desangaaende ere tagne fra Toldvæsenets Side. Da Sagens enkelte Omstændigheder ikke have synderlig Jnteresse, ville vi kun anføre deraf, at Sagen har henstaaet saalænge, fordi General-Toldkammeret ikke har kunne meddele Hr. Fibiger Svar, førend Forhørene vare sluttede, beskrevne og med Kammeradvocatens Betænkning indsendre. Fremdeles vil fra Port-Controlleurenes Side blive anlagt Sag mod Fabrikøren for de mod dem i Jnseratet fremførte Beskyldninger; thi, siger Hr. Rawert, "det er unægteligt, at Hr. Fibiger i ovennævnte Jnserat har forvandsket Sagens rigtige Sammenhæng og fremstillet den paa en for Toldvæsenet i Almindelighed krænkende Maade, ligesom han navnligen har fremsat Beskyldninger mod Portcontrolleurene, som, naar de vare grundede, maatte gjøre denne meget agtværdige Klasse af Embedsmænd, der samvittighedsfulde, og uden unødvendigen at være Yderne til Besvær, søgte at røgte de dem paaliggende ofte sandeligen ikke behagelige Pligter, efter min Formening, uskikkede til at forestaae det dem betroede Embede." – Sagen vil saavel fra Toldvæsenets som fra Hr. Ramerts Side blive behandlet ved Domstolene.
Den Vest-Sjællandske Avis, 1838-02-22
Helsingør den 16de Februar. Samfærselen, herfra med Sverrig over Jsen er atter i disse Dage meget levende. Fra Svensk Side er det imidlertid ikke blot Helsingborgs Beboere, som benytte dette sjeldne Communicationsmiddel, men ogsaa Bønderne paa nogle Miles Omkreds, og selv i de Dage, da det faldt ind med Tøveir, saae man adskillige af disse passere over Jsen. Øresundet, der til anden Tid at Aaret udfordrer egen Kyndighed og egne Midler for at befares, er nu begge Grændsebyers stærkt besøgte Spadseregang, der efter en Times Forløb bringer En i Samqvem med Mennesker, som tale andet Sprog, have andre Sæder og staae under andre Love og Regjering; paa faa Timer fuldender man En Udenlandsreise uden Pas, uden Bekostning og uden synderlig Anstrængelse. Der er noget særdeles interessant ved denne ugeneerte Forbindelse imellem Nabofolk, og vi bringes her atter i Tankernes Løb til taknemmeligen at mindes de Mænds Fortjenester, som bevirkede en betydelig Lettelse i Communicationen imellem Helsingør og Helsingborg paa den Tid, da Forholdene ere de sædvanlige. (Hels. Av.)
Den Vest-Sjællandske Avis, 1838-02-22
Ledige Embeder. Under det Danske Cancellie: Vissenberg Sognekald i Fyen, 400 Rd.
Den Vest-Sjællandske Avis, 1838-02-22
Under Sundhede-Collegiet: Districtschirurgicatet i Cronborg District. - Lægeposten ved Fattigvæsenet i Aalborg.
Den Vest-Sjællandske Avis, 1838-02-22
Befordringer og Afgang. Ander det Danske Cancellie: Under 10de d. M. er Sognepræsten for Vissenberg Menighed i Fyen, S. J. Omann, efter Ansøgning, paa Grund af Alderdom og Svagelighed i Naade entlediget med Pension.
Den Vest-Sjællandske Avis, 1838-02-22
Under Admiralitets- og Commissariats=Collegiet: Den 11te Februar d. A. er Grosserer J. D. Meyer udnævnt til anden borgerlig Directeur ved Saavæst- og Assistencehuset.
Den Vest-Sjællandske Avis, 1838-02-22
Under Directionen for Universitetet og de lærde Skoler: Den 30te Januar er Adjunct ved Slagelse lærde Skole, J.P. Snikker, efter Ansøgning, i Naade og med Pension, entlediget fra bemeldte Post; hidtilværende Timelærer ved Roeskilde Kathedralskole, Cand. theol. A. Winther beskikket til Adjunct ved samme Skole; efternævnte hidtil midlertidig antagne Lærere ved den polytechniske Læreanstalt udnævnte til faste Lærere ved samme, nemlig: Capitain L. S. v. Kellner i Tegningsgeometrie, Professor Mag. Art. C. Ramus i Mathematik, polytechnisk Candidat i anvendt Naturvidenskab I. C. F.C. Wilkens i Technologie under Benævnelse af Lector, og polytechnisk Candidat i Mechanik C. G. Hummel i Maskinlære, ligeledes under Benævnelse af Lector; hvorhos Professor Ramus og Candidat Hummel tillige indtræde som respective fjerde og femte Medlem af Læreanstaltens Bestyrelse.
Den Vest-Sjællandske Avis, 1838-02-22
Under Generalpostdirectionen. Den 9de Januar er Fuldmægtig i Directionens Stesvig=Holsteen-Lauenborgske Secretariat, L. A. Thayssen, udnævnt til Chef for og Hovedregnskabsfører ved Personposterpeditionen i Kjøbenhavn, samt derhos tillige forundt Characteer af Postsecretair, Pestsecretair og Controlleur ved det Danske Postcontoir i Hamborg, J. Tønningen, udnævnt til Postmester i Altona, og constitueret Postskriver ved Postcontoiret i Hamborg, C. C. A. Heiner dinger, beskikket til virkelig Postskriver, med Prædicat af Controlleur, ved bemeldte Postcontoir. Den 30te er constitueret Postsecreteir og Chef for Directionens Slesvig=Holsteen Lauenborgske Secretariat, L. S. W. Asschenfeldt, beskikket til virkelig Postsecretair og Chef for bemeldte Secretariat; Copiist T. C. Schythe til 2den Fuldmægtig, og Exam. juris, Voluntair C. L. Evers til Copiist i samme Secretariat.
Den Vest-Sjællandske Avis, 1838-02-22
Døde. Kongelig Postbud J. Hansen, 47 Aar; Jfr. C. Olsen, 26 Aar; Seminarist C. P. Foght, 30 Aar; Mad. J. K. Sivertsen, 82 Aar; forhenv. Toldcontrolleur P. Madsen, 72 Aar; Jfr. S. M. Jensen, 28 Aar; Mad. C. Mildenstein, 59 Aar; Alle i Kjøbenhavn.
Den Vest-Sjællandske Avis, 1838-02-22
Beltpassage. Fra 12te til 17de Februar. Til Fyen, Kjøbmand Petersen; Kammerj. Oxholm; Major, Gouvern. Oxholm; Kjøbmand Metzger; Handelsf. Schulze; Coureer Bellmann, Kapt. Toldcontr. Høhling; Thechnolog Rylleberg; Hesteh. Skøn; Jfr. Øster. Til Sielland. Jnstrumentm. Elberling; Kjøbm. Low, Glocksien, Detloff, Moll og Woge; Cand. Juris Bruun; Etatsr. Bankdirect. Hvidt; Forp. Ruppel; Handelsr. Schønfeldt, forliist Skibskapt. Nelson og Styrm. Juncker; Handelsf. Philipp; Coureer Bellmann, Snedkersvend Geltzer; Stud. Theol. Petersen; Kbd. Zellner; Etatsraad, HofBygm. Koch; Particulier Sollchub; Handelsb. Fleischer. Om Bladet Bondevennen.
Den Vest-Sjællandske Avis, 1838-02-22
(Jndsendt.) Forfatteren heraf var Vidne til saa stor Meningsforskjellighed blandt den hæderværdige Bondestand, om Bladet Bondevennen, saa han ikke kan afholde sig fra at nedskrive og offentliggjøre følgende Linier. Han betvivler nemlig ikke, at Hensigten med dette Blads Udgivelse var ligesaa god som roesværdig, men han beklager tillige, at man i saa høi Grad forfeiler den gode Hensigt, ved stadigt at pirre Bondestanden i det buldne og endnu ulægte Saar. Bladets Titel "Bondeven" skulde vel opnaaes ved at tilveiebringe ligesom et Venskab mellem Bondestanden og Bladets Jndhold; men naar man stedse paaminder Bonden i saadant Blad om den slaviske Tilstand, hvori han nylig befandt sig, om det ringe Værd, han hidtil besad, om hans Forfædres store Feil o. s. v. v. s. v., saa vil Jngen nægte, at den gode Hensigt med Bladets Udgivelse total forfelles. Ønskeligt var det derfor, at Hr. Pastor Børresen, som Redacteur af Bladet Bondevennen, vilde værdige nærværende Vink den Opmærksomhed at underkaste Jndholdet af hans Blad en større Modification og mueligt derved i Tide forebygge al Anledning til Gjenmæle af vores Bondestand.
Den Vest-Sjællandske Avis, 1838-02-22
AVERTISSEMENTS. Uden Abonnement. Med Kongelig allernaadigst Tilladelse opføres. Fredagen den 23de Februar 1838 (til Benefice for Hr. Sørensen) Reisen paa fælles Bekostning, et komisk Reise=Eventyr i 5 Afdelinger af Angely. Derefter.
Den Vest-Sjællandske Avis, 1838-02-22
Oldingens unge Kone, ny Vaudeville i 1 Act efter det Franske: Billetter a 2 Mk. 8 s. kunne erholdes i Hr. Sørensens Logis hos Hr. H. Olsen, boende i Hr. M. Baggers Gaard, samt ved Indgangen, der aabnes Kl. 5. NB. Hvo som tager 3 Billetter eller derover, erholder dem for 2 Mk. Stk. August Werligh.
Den Vest-Sjællandske Avis, 1838-02-22
Dersom jeg ved mit ringe Talent skulde have været saa heldig, stundom at bidrage til det ærede Publicums Moroe, da vilde et talrigt Besøg være mig et kjært Beviis paa, at mine Bestræbelser ikke have været forgiæves. Ærbødigst H. Sørensen.
Den Vest-Sjællandske Avis, 1838-02-22
Søndagen den 25de Februar 1838. opføres: Pariser-Drengen, nyt Lystspil i 2 Acter ved Werligh. Derefter: De Danske i Paris, Vaudeville i 2 Acter af Heiberg.
Den Vest-Sjællandske Avis, 1838-02-22
Mandagen den 26de Februar (Fastelavns Mandag) opføres: Jeppe paa Bjerget, original Comedie i 3 Acter af Holberg.
Den Vest-Sjællandske Avis, 1838-02-22
Løverdagen den 3die Martii 1838, om Formiddagen Kl. 11, bliver i Følge Begjæring af Fodbye Sogns Skolecommission Bidstrup Skole opbuden til Bortsalg ved offentlig Auction, Denne Eiendom bestaaer af et Vaaningshuus paa 7 Fag indrettet til 2 Stuer, 2 Kamre, Skorsteen og Bagerovn, er Udhuus paa 6 Fag, indrettet til Stald, Loe og Lade, samt en liden Hauge. Auctionen afholdes i det sælgende Sted og Conditionerne ere forinden til Eftersyn hos Hr. Forvalter Tolderlund paa Saltøe. Leuning. Førsløv den 17de Februar 1838. Efter vedkommende Udlægshavers Reqvisition bliver følgende Kjøbmand Buch forhen tilhørende Eiendomme heri Byen st. lede til Bortsalg ved en eneste Auction, der afholdes førstkommende 9de Marts Formiddag Kl. 12 i Gaarden Nr. 16, hvis nogenlunde antageligt Bud skeer, absolut bortsolgte, nemlig a. Gaarden Nr. 16 med deri værende Brændeviinsværk paa 6 Tønder med tilhørende complet Jnventarium samt derved beliggende 11 Tdr. 5 Skpr. Land, gammelt Maal, Ager Jord, samt en fortrinlig Eng. b. Huset Nr. 17 og 18, indrettet til Pakhuus. a. Fem forskjellige Jordlodder, paa Byens Mark, tilsammen 8 Tdr. 4 Skpr. Land, gammelt Maal. Conditionerne hvorefter disse Eiendommes Beskaffenhed nærmere kan en fares, ere til Eftersyn, saavel hos Hr. Forvalter Rasmussen paa Espe, som hos Undertegnede, og bemærkes det, at den største Deel af Kjøbesummen kan forventes at blive indestaaende i de sælgende Eiendomme. B. Bentsen. Korsøer den 15de Februar 1838.
Den Vest-Sjællandske Avis, 1838-02-22
Lodsedler. til Undertegnedes Premie-Fordeling af danske Jndustrie og Fabrik=Vare, stemplede med vedkommende Mesteres Navn, som trækkes i Kjøbenhavn med Classe=Lotteriet den 5te Marts de A., ere at erholde hos: Hr. Kjøbmand I. C. Lund i Slagelse. Collecteur Thye i Wordingborg. Gjestgiver Anthon i Holbek. – Bedemand Mannicke i Roeskilde, Kjøbmand Hesselberg i Kallundborg. Secretair Lübbers i Skielskjør. Collecteur Heiberg i Ringsted, Friis i Sorøe. - Lieutenant Bierring i Nestved. Kjøbenhavn den 13de Februar 1838. H. W. Satterup, Nørregade No. 52 1ste Sal.
Den Vest-Sjællandske Avis, 1838-02-22
Ifølge Ovenstaaende, tillader jeg mig herved at bekjendtgjøre at Lodsedler til 1ste Classe af ovennævnte Præmie=Fordelinhos mig fra Dato til 2den Marts kan erholdes til 3 1/2 a 4 Mk. Stykket, samt at Planer over samme henligge hos miJ. G. Lund. til behagelig Gjennemsyn.
Den Vest-Sjællandske Avis, 1838-02-22
Da Gjordemodertjenesten for Øster-Flakkeberg Herreds 3die District, i Sorøe Amt, er blevet vacant, saa ville Vedkommende, som maatte attraae Ansættelse i samme, inden 14 Dag ge, i portofrie Breve indsende behørigen documenterede Ansøgninger til Undertegnede, hos hvem de tillige kan erholde de fornødne Oplysninger med Hensyn til bemeldte Tjeneste. Førsløv pr. Nestved den 20de Februar 1838. Ledning.
Den Vest-Sjællandske Avis, 1838-02-22
Undertegnede anbefaler sig med alle Slags Jern- og Mesing=Tvister, saasom til Gryntromler, Kjølleflager, Rensemaskiner &c.; ligeledes bekommes alle forskjellige Sortiments af Sigter, saavel til Apothekere som til Huusholdningsbrug, samt Jerntvistrundfold til Rug, Byg, Raps og Erter. Alle Bestillinger expederes paa det hurtigste og til de for Tiden billig ste Priser.
Den Vest-Sjællandske Avis, 1838-02-22
Sammesteds kan til førstkommende Mai et ungt Menneske, som har Lyst at lære alt Ovennævnte, og som har Evne til at erlægge en passende Betaling derfor, blive antaget, naar man desangaaende enten skriftlig eller mundtlig henvender sig til Hjortholm ved Løve, pr. Slagelse, den 20 Februar 1838. H. Fryd.
Den Vest-Sjællandske Avis, 1838-02-22
Forpagtning. Forskommende 1ste Mai 1838 kan Hovedgaarden Nordfoldt paa Møen, beliggende en Miil fra Stege Kjøbsted, erholdes underhaanden i Forpagtning paa 9 Aar. – Gaarden, som har er Areal af omtrent 800 Tdr. Land, af Møens bedste Jorder, samt et betydeligt Tillæg af Eng, drives med fuldt Hoverie, med Gaarden fölger et Hollænderie, bestaaende af 180 Stkr. Köer af fortrinlig Godhed, og desuden 10 Stkr. gode Arbeidsheste, endeel Inventarium, Avlsredskaber med mere. som Alt er vel vedligeholdt. - Forpagteren er holder endeel Kongetiende til Oppebørsel i natura, og Skatterne af Gaardens Hartkorn vi blive ham uvedkommende. – Conditionerne erfares hos Forvalter Sommer paa Nordfeldt, Birkedommer Lautrup paa Christianslund ved Gisselfeld, pr. Ringsted, og paa Grosserer Knudsens Contoir, bag Børsen Nr. 14 i Kjöbenhavn.
Den Vest-Sjællandske Avis, 1838-02-22
I en behagelig Egn 1 Miil fra Sorøe er en smuk, velindrettet, grundmuret Bopæl, bestaaende af 2de Stuer, Gjeste kammer, Sovekammer, Kjøkken, Bryggers 2. samt 3 Skpr. kand og en Have at erholde tilleie til førstkommende Paask Flyttetid, for en Familie udenfor Bondestanden. Avisexped tionen anviser.
Den Vest-Sjællandske Avis, 1838-02-22
En Jomfru, som har lært Skræddersyening og at ande Syening, ønsker sig Condition som Syejomfru, hun ønsker tillige at deeltage i Huusholdningen, hvor Konen selv bestyre samme. Paa Lønnen ansees ikke. Bogtrykker Magnus anviser.
Den Vest-Sjællandske Avis, 1838-02-22
Ved Kjøbenhavns 1164de Trækning udkom: Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark i Hertugdammen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-02-23
24de Aarg. Sjællandske Avis. Den Vest den 23. Februar. Fredagen No. 32. Peter Magnus i Slagelse. Redigeret, trykt og udgivet en Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1838-02-23
Sandwich-Øerne. Amerikanske Aviser indeholde interessante Efterretninger om Sandwich-Øernes nærværende Tilstand, hvoraf man seer, hvor hurtigt Civilisationen udbreder sig paa disse fjerne Øer. J Hovedstaden Honolulu, en By paa 6000 Jndvaanere, udkommen en Avis, der meddeler Nyheder fra hele Verden. Kong. Kauilkedouty-Tamehahea HI har selv samtykket i dens Udgivelse og svarede Redacteuren Mackintosh, som skriftligt søgte om Bevilling dertil, paa følgende Maade: "Med Fornøielse seer jeg andre Landes Frembringelser og Ting, som ere mig nye; jeg bevilger derfor Udgivelsen." Opdragelsen vedbliver at sysselsætte alle Klassers Opmærksomhed, og Avisen er fuld af Afhandlinger omdenne Gjenstand; man er ifærd med at bygge en stor Skole, hvori fattige Børn skulle optages og undervises, Kjøbmændene give Penge dertil, og Haandværkerne forrette deres Arbeide uden Betaling. Byen har ogsaa et Understøttelsesselskab for fattige og syge Matroser; den forstørres dagligen, idet en stor Mængde Bygninger opføres af Muursteen. De, der ønske at leve godt, vilde staae sig vel ved at opholde sig paa Woahn, den Ø, hvorpaa Hovedstaden ligger. Landet er rigt paa Frembringelser af Planteriget og paa Slagteqvæg, desuden indfører man alle velsmagende Ting, som Asien, Afrika og Europa besidder. Avertissementer i Avisen byde følgende Vare tilfals: Chinesiske Consiturer, Champagner Madeira- og Bordeauxviin, Rhinskviin, Jamaica Rum, Hollandsk Genever og Ost, Westphalske Skinker og alle andre Europæiske Lækkerheder. Jntet viser bedre det Culturtrin, et Land staaer paa, end dets Befolknings Fornødenheder, og efter denne Regel maa Culturen i Woahu være skredet meget lang frem; thi man sælger der Dameskoe fra Paris, Laude Cologne, Pianoforter, Sophaer, Chinesiske og Franske Silketøier, Casimir, Spillekort, Ridetøier, o. s. v. Selv Restaurationer findes i HonoluluHandelen paa denne Øgruppe synes at tiltage betydeligt, fra den 6te Juli til den 9de December 1835. have 72 Fartøier besøgt Havnen i Woahn, og fra Januar til October løb 58 Skibe ind i Hovedstadens Havn alleene; disse Skibe tilhørte enten Landet selv eller Amerikanerne og Englænderne. Fra 1ste Juli til 14de December 1836 indkom alene i Honolulus Havn 152 Fartøier, hvoriblandt 80 Brigger og Goeletter, som tilhørte Landet selv, 56 Nordamerikanske og 17 Engelske Skibe. Den største Deel af de to sidste Nationers Skibe bestod af Hvalfangere.
Den Vest-Sjællandske Avis, 1838-02-23
J October Maaned, da den Franske Corvette Bonite besøgte Sandwich-Øerne, vare ifølge Beretninger fra Hvalfangernes Capitainer 170 Amerikanske og Engelske Fartøier sysselsatte med Hvalfangsten imellem Krebsens Vendekreds og den 400 N. B. J de tre sidste Aar rette disse Hvalfangere i Maanederne Mai, Juni, Juli og August deres Fart til Kysterne af Japan, hvor Hvalerne skulle være i stort Antal og meget lette at fange. Lord C. Russell, som forlod Woahu ombord paa Goeletten Acteon, har sluttet en Tractat med Kong Tamehahea IV, ifølge hvilken den Engelske Regjerings Undersaatter have Ret til at nedsætte sig paa Sandwich-Øerne, bygge Huse der og indføre alle Arter Gods paa deres egne Fartøier. De Engelske Undersaat er paa Sandwich-Øerne kunne forlade dem, naar det behager dem, og tør sælge deres bevægelige og ubevægelige Eiendomme. Dersom en Engelsk Undersaat døer der, tør hans Efterladenskaber ikke gjennemsøges eller røres af Landets Øvrigheder, men skulle overleveres til Fuld byrderne af hans sidste Villie eller til hans Arvinger eller ogsaa, hvis han ingen efterlader sig, til den Engelske Consul.
Den Vest-Sjællandske Avis, 1838-02-23
En Række af Numere af Sandich-Jslands Gazette er ankommen til England. Et af disse Numere er forsynet med en sort Rand som Tegn paa Sorg over, at Prindsesse Henriette Nahienain, en Søster til den regierende Konge, er afgaaet ved Døden. Den Engelske og den Amerikanske Consul have været tilstede ved denne Prindsesses meget pragtfulde Ligbegængelse. En anden Avis indeholder en Fortegnelse over de Skibe, som i Aaret 1830 løb ind i Woahu. Det var i Alt 110, af hvilke 7l vare fra de forenede Stater og 15 fra England; i den sidste Deel af Aaret vare 52 Hvalfangere løbne ind, der tilsammen havde 69610 Fade Tran ombord.
Den Vest-Sjællandske Avis, 1838-02-23
Jndholdet af alle disse Skibe, Krigskibene iberegnede, var 33050 Tønder. (J dette Øieblik, da Avisen sluttes, ere to af de 4 mang lende udenlandske Poster komne.)
Den Vest-Sjællandske Avis, 1838-02-23
Udenlandske Blandinger. J London var den 6te Jan. Taagen saa stærk og tiltog især om Eftermiddagen Kl. 4 i den Grad, at det ikke var muligt at tænke paa Forretninger udenfor Huset, da selv Gaslyset i Gadelygterne næsten var usynligt. Alle Vogne maatte høre op at kjøre, da allerede flere Personer vare overkjørte og stærk beskadigede, ogsaa Dampbaaden paa Themsen kunde ikke gjøre deres regelmæssige Farter, men maatte ligge stille ligesom alle andre Skibe.
Den Vest-Sjællandske Avis, 1838-02-23
Tallet paa de nuværende Pairer i det Engelske Overhuus er 134; men da 13 af dem ere mindreaarige, udøve kun 421 deres Functioner. En mærkværdig Omstændighed er, at næsten alle de ældste Sønner af Whig-Adelige ere Conservative.